Mer chönnt s Phonem /m/ in "fümf" also au problemlos als [m] statt [ɱ] Usspräche ohne dass sich d Bedütig vum Wort dät verändre. Es wär allerdings schwieriger zum usspräche un het möglicherwys en uugwohnte Chlang. In denne Byspil isch allerdings deno nümmi ganz sicher ob s Phonem jetz /m/ oder /n/ isch; wyl au plausibel isch dass sich /n/ aa de  labiodentale Luut /f/ aapasst. Ob "Gämf" phonemisch also /g̊æmf/ oder /g̊ænf/ isch, cha mer nit eidütig bstimme, wyl es in beidene Fäll [g̊æɱf] wird ussgsproche.